Coba ceritain soal Planisfera Cantino dalam bahasa melayu

Planisfera Cantino (, ) adalah peta paling tua dilakar yang masih terselamat menunjukkan kawasan diterokai para pelayar Portugis di timur dan barat. Peta ini dinamakan sempena Alberto Cantino, seorang wakil Ercole I d'Este iaitu pembesar (duca) kerajaan Ferrara yang berhasil menyeludupkan peta ini dari Lisbon, Portugal ke Itali pada 1502 tidak lama selepas ia selesai dihasilkan pada bulan Oktober tahun tersebut. Peta ini berukuran 220 x 105 sentimeter. Peta ini disimpan dalam arkib Biblioteca Estense di Modena, utara Itali.

Peta ini menunjukkan adanya kerajaan-kerajaan Nusantara yang masih wujud utuh semasa peta ini dilakarkan seperti Kesultanan Melaka (ditulis sebagai Malaqua) di Semenanjung Melayu serta kerajaan-kerajaan Pasai (ditulis sebagai Çamatora) dan Pagaruyung (Manicabo) di Sumatera (Taprobana). Kepulauan Maluku dan kepulauan Banda turut diterangkan kepentingan masing-masing sebagai sumber rempah cengkih dan bunga pala yang bernilai tinggi didambakan empayar tersebut.